સુરત જિલ્લાના પલસાણા તાલુકાના દસ્તાન ગામે બ્લોક નંબર 1 અને ભુતપોર ગામે બ્લોક નંબર 280/અ વાળી સરકારી ગૌચરની જમીનમાંથી માટી ખોડવા માટે તુંડીના કોન્ટ્રાક્ટર જીગ્નેશભાઇ પટેલ અને જલારામ કાર્ટીંગ દ્વારા અરજી કરેલી જેથી દસ્તાન ગ્રામ પંચાયતે સામાન્ય સભામાં સક્ષમ અધીકારીની જરૂરી પરમીશન લઇ માટી ખોદવા માટે પરમીશન આપી હતી. અને સરપંચ દ્વારા 20-5-2018 ના પત્ર લખી કાર્યપાલક ઇજનેર ડ્રેનેજ વિભાગ-2 ને લેટર લખી આપેલો તેવી જ રીતે ભુતપોર ગામે પણ 3-5-2018 ની સામાન્ય સભામાં કામ નંબર 6 ના ઠરાવ નંબર 6/3 થી કલેક્ટરની પરવાનગી મેળવી ખોદકામ કરવા માટે જણાવ્યુ હતુ. અને આ બન્ને કામમાં કોન્ટ્રાક્ટર દ્વારા ખોટી રીતે ઇરાદા પુર્વક કામ કરી લાખો રૂપીયાની માટી વેચી કાઢવામાં આવી હતી. અને જેના કારણે સરકારને પણ લાખો રૂપીયાનુ નુકશાન થયુ છે. અને પર્યાવરણને પણ મોટુ નુકસાન થવા પામ્યુ છે. જે અંગે પલસાણા તાલુકા પંચાયતના સદસ્ય સુધાબેન પટેલ દ્વારા જિલ્લા કલેક્ટરથી લઇ મહેસુલ અધિકારી ગાંધીનગર પંચાયત સચીવ અને સ્થાનિક મામલતદાર અને તાલુકા પંચાયત કચેરીમાં પણ ફરીયાદ કરી મુળ પરિસ્થિતીમાં ગૌચરની જમીન લાવવા માટે ફરીયાદ કરાઇ છે. ત્યારે ગેરકાયેદેસર રીતે માટીનુ ખોદકામ કરતા ઇસમોમા ફફડાટ જોવા મળ્યો છે.